L 11/18 Den Europæiske Unions Tidende 15.1.2011 KOMMISSIONENS FORORDNING (EU) Nr. 26/2011 af 14. januar 2011 om godkendelse af vitamin E som tilsætningsstof til foder til alle dyrearter (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætnings- stoffer (1), særlig artikel 9, stk. 2, og ud fra følgende betragtninger: (1) — Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grund- laget og procedurerne for udstedelse af en sådan godken- delse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF ). (2) — Vitamin E blev ved direktiv 70/524/EØF godkendt uden tidsbegrænsning som fodertilsætningsstof til alle dyrearter som tilhørende gruppen »Vitaminer, provitaminer og kemisk veldefinerede stoffer med tilsvarende virkning«. Dette tilsætningsstof blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003. (3) > Der er indgivet en ansøgning om en ny vurdering af vitamin E som fodertilsætningsstof til alle dyrearter i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forord- ning, ligesom der anmodes om, at tilsætningsstoffet klas- sificeres i tilsætningsstofkategorien »tilsætningsstoffer med ernæringsmæssige egenskaber«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003. () EUT L 268 af 18.10.2003, s. 29. (?) EFT L 270 af 14.12.1970, s. 1. (4) — Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udta- lelse af 25. maj 2010, at vitamin E under de foreslåede anvendelsesbetingelser ikke har skadelige virkninger på dyrs eller forbrugernes sundhed eller på miljøet ). Auto- riteten gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium. (5) — Vurderingen af vitamin E viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette tilsætningsstof godkendes som anført i bilaget til nærvæ- rende forordning. (6) — Da ændringerne af betingelserne for godkendelsen ikke foretages af sikkerhedsmæssige  årsager, bør der indrømmes en overgangsperiode til afvikling af eksiste- rende lagre af forblandinger og foderblandinger. (7) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE FORORDNING: Artikel 1 De i bilaget opførte præparater, der tilhører tilsætningsstofkate- gorien »tilsætningsstoffer med ernæringsmæssige egenskaber«, tillades anvendt som fodertilsætningsstoffer på de betingelser, der er fastsat i bilaget. Artikel 2 Foder indeholdende vitamin E, som er mærket i overensstem- melse med direktiv 70/524/EØF eller forordning (EF) nr. 1831/2003, kan fortsat markedsføres og anvendes, indtil lagrene er opbrugt. () EFSA Journal 2010; 8(6):1635 (Summary).